Հավելված N 48

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ՌԻՍԿԻ ԳՆԱՀԱՏՄԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Բնապահպանության և ընդերքի տեսչական մարմնի (այսուհետ` Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) ռիսկի գնահատման բաժնի (այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիր՝ 67-29․5-Մ2-1)։   * 1. **Ենթակա և հաշվետու է**   Գլխավոր մասնագետն անմիջական ենթակա և հաշվետու է Բաժնի պետին:   * 1. **Փոխարինող պաշտոնի կամ պաշտոնների անվանումները**   Գլխավոր մասնագետի բացակայության դեպքում նրան փոխարինում է Բաժնի ավագ մասնագետը:   * 1. **Աշխատավայրը**   Հայաստան, ք. Երևան, Կենտրոն վարչական շրջան, Կորյուն 15: |
| **2.Պաշտոնի բնութագիր**  **2.1 Աշխատանքի բնույթը, իրավունքները, պարտականությունները**   1. իրականացնում է ռիսկի վրա հիմնված ստուգումների մեթոդաբանությամբ բնապահպանության և ընդերքի բնագավառներում տնտեսական գործունեություն իրականացնող տնտեսավարող սուբյեկտների ոլորտային և անհատական ռիսկերի դասակարգման և գնահատման գործընթացը, էլեկտրոնային տեղեկատվական բազաների ձևավորման և վարման աշխատանքները` ըստ վերահսկողության ոլորտային ուղղությունների, 2. իրականացնում է բնապահպանության և ընդերքի բնագավառներում գործունեություն իրականացնող ֆիզիկական և իրավաբանական անձանց նկատմամբ օրենսդրությամբ նախատեսված դեպքերում և կարգով վերահսկողության (ստուգում, դիտարկում, ուսումնասիրություն) արդյունքների, ինչպես նաև պետական և տեղական ինքնակառավարման կառույցների կողմից ստացված տեղեկատվության (ինչպես նաև անհամապատասխանությունների), տվյալների և հաշվետվությունների հավաքագրման, ըստ ոլորտների էլեկտրոնային տեղեկատվական բազաների ձևավորման և վարման աշխատանքները, 3. իրականացնում է բնապահպանության և ընդերքի ոլորտներում յուրաքանչյուր ոլորտի ռիսկերի վերաբերյալ հաղորդակցության իրականացումը (տեղեկատվության տրամադրում ՀՀ լիազոր մարմիններին, պետական և տեղական ինքնակառավարման մարմիններին, միջազգային մյուս կառույցների հետ տեղեկատվության փոխանակում, ԶԼՄ-ներին, Հասարակական Կազմակերպություններին, Տեսչական մարմնի պաշտոնական կայքին և այլ շահառուներին), ռիսկերի կառավարման (կանխարգելման և նվազեցման) նպատակով, 4. իրականացնում է էլեկտրոնային տեղեկատվական բազաների ձևավորման, թարմացման, փոփոխման, բնապահպանության և ընդերքի բնագավառներում գործունեություն իրականացնող տնտեսավարող սուբյեկտների ռիսկերի գնահատման և վերագնահատման աշխատանքներն՝ ըստ նոր ձևավորված, վերամիավորված, լուծարված սուբյեկտների կամ դրանց բնապահպանության և ընդերքի ոլորտները կարգավորող նորմատիվների փոփոխության վերաբերյալ այլ գերատեսչություններից ստացված տվյալների, 5. իրականացնում է Տեսչական մարմնի տարածքային բաժինների կողմից հաշվառված և հաշվառման ենթակա բնապահպանության և ընդերքի ոլորտներում գործունեություն իրականացնող տնտեսավարող սուբյեկտների էլեկտրոնային տեղեկատվական բազաների ձևավորման աշխատանքները` ըստ տնտեսական գործունեության տեսակների դասակարգչի, 6. իրականացնում է բնապահպանության և ընդերքի բնագավառներում գործող տնտեսավարող սուբյեկտների գործունեության արդյունքում շրջակա միջավայրի վրա թողած ազդեցության ռիսկայնության աստիճանի չափանիշների ու խմբերի տվյալների հավաքագրումը, էլեկտրոնային տեղեկատվական բազաների ձևավորման և վարման, ինչպես նաև այդ տվյալների դասակարգման և գնահատման աշխատանքները` ըստ դրանց գործունեության արդյունքում շրջակա միջավայրի վրա թողած ազդեցության ռիսկի խմբերի, 7. իրականացնում է բնապահպանության և ընդերքի ոլորտների համար սահմանված ռիսկայնության չափորոշիչներով պայմանավորված, յուրաքանչյուր ոլորտի իրավիճակի վերլուծության և համակարգչային ծրագրի միջոցով ըստ ոլորտների (նաև ըստ գործունեության տեսակների, անհատական և ոլորտային) ռիսկայնության (բարձր, միջին, ցածր) դասակարգման աշխատանքների իրականացումը և ըստ Հայաստանի Հանրապետության վարչատարածքային բաժանման բնապահպանության և ընդերքի ոլորտներում տնտեսական գործունեություն իրականացնող տնտեսավարող սուբյեկտների ռիսկայնության աստիճանի քարտեզների կազմումը, յուրաքանչյուր ոլորտային ուղղության իրավիճակի վերլուծությամբ, 8. իրականացնում է ստուգման հանձնարարագրի նախագծի վերաբերյալ անհրաժեշտ տեղեկատվության տրամադրումը և կարծիքի ներկայացումը, 9. իրականացնում է բնապահպանության և ընդերքի բնագավառներում գործունեություն իրականացնող տնտեսավարող սուբյեկտների անհատական ռիսկի գնահատման և դասակարգման աշխատանքները` համաձայն Տեսչական մարմնի կողմից իրականացված ստուգումների արդյունքներով կազմված ստուգաթերթերի, հայտնաբերված թերությունների, աղավաղումների և խախտումների վերացմանն ուղղված հանձնարարականների կատարման վերաբերյալ տեղեկատվության վերլուծության, ինչպես նաև գնահատվող տնտեսավարող սուբյեկտում առկա փաստաթղթերով բնապահպանական հիմնական չափանիշների հիման վրա, 10. իրականացնում է ստուգման փաթեթների ընդունման, հաշվառման, թվայնացման և ստուգումների արդյունքների գնահատման աշխատանքները` բնապահպանության և ընդերքի ոլորտներում գործող տնտեսավարող սուբյեկտների ռիսկերի գնահատման աշխատանքների իրականացման և վերահսկողական գործառույթների դեպի ավելի ռիսկային ոլորտները ուղղելու համար, 11. իրականացնում է օրենքին համապատասխան և ՀՀ կառավարության սահմանած ձևաչափի հիման վրա յուրաքանչյուր տարվա համար բնապահպանության և ընդերքի ոլորտների ստուգումների ծրագրի/պլանի կազմումը՝ ելնելով սահմանված ռիսկայնության չափանիշներով դասակարգված տնտեսավորողների բազայից, 12. իրականացնում է օրենքին համապատասխան, ՀՀ կառավարության սահմանած ձևաչափով նախորդ տարվա ընթացքում անցկացված ստուգումների վերաբերյալ հաշվետվության կազմման և ամփոփման աշխատանքները` Տեսչական մարմնի պաշտոնական կայքում տեղադրելու համար:   **Իրավունքները՝**   * Տեսչական մարմնի կառուցվածքային և տարածքային ստորաբաժանումներից, ինչպես նաև այլ մարմիններից ստանալ համապատասխան տեղեկատվություն, * Բաժնի պետին ներկայացնել առաջարկություններ` Բաժնի աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար, * Հավաքագրել այլ մարմիններից, պաշտոնատար անձանցից Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր, * Նախապատրաստել Բաժնի առջև դրված գործառույթներից և խնդիրներից բխող առաջարկություններ, տեղեկանքներ, հաշվետվություններ, զեկուցագրեր և այլ գրություններ։   **Պարտականությունները՝**   * բնապահպանության և ընդերքի բնագավառների ռիսկերի բացահայտման, բնութագրման և այդ բացահայտված ռիսկերի կառավարման նպատակով գնահատել վերահսկման ուղղությունները, * հավաքագրել բնապահպանության և ընդերքի ոլորտներում գործող տնտեսավարող սուբյեկտների տվյալները, ձևավորել տվյալների բազա, * իրականացնել Տեսչական մարմնի վերահսկողության ոլորտներում ռիսկի գնահատում, ստեղծել և վարել բնապահպանության և ընդերքի բնագավառների բազաները, * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների և բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ, * կազմել և բաժնի պետին ներկայացնել յուրաքանչյուր տարվա համար բնապահպանության և ընդերքի ոլորտների ստուգումների ծրագիրը/պլանը, * կազմել և ամփոփել նախորդ տարվա ընթացքում անցկացված ստուգումների վերաբերյալ հաշվետվությունը և ներկայացնել Բաժնի պետին։ |
| **3. Պաշտոնին ներկայացվող պահանջներ**  **3.1 Կրթություն, որակավորման աստիճանը**  Բարձրագույն կրթություն:  **3.2 Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3 Աշխատանքային ստաժ, աշխատանքի բնագավառում փորձը**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ բնապահպանության կամ ընդերքի բնագավառում` երեք տարվա աշխատանքային ստաժ:  **3.4 Անհրաժեշտ կոմպետենցիաներ`**  **Ընդհանրական կոմպետենցիաներ**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաններ**   1. Ժամանակի կառավարում 2. Կոնֆլիկտների կառավարում 3. Ելույթների նախապատրաստում և կազմակերպում 4. Փաստաթղթերի նախապատրաստում |
| 1. **Կազմակերպական շրջանակ**   **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում։   * 1. **Գործունեության ազդեցությունը**   Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |